
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

4. Ίδρυση Ειδικού Νομικού Προσώπου Ιδιωτικού δι¬ 
καίου για την αξιοποίηση και διαχείριση της πε¬ 
ριουσίας του Πανεπιστημίου Μακεδονίας Οικο¬ 
νομικών και Κοινωνικών Επιστημών και έγκριση 
του καταστατικού του. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός του αριθμού των υπαλλήλων που μπορεί 
να διατηρηθούν στην Υπηρεσία και μετά τη συ¬ 
μπλήρωση τριαντακσνταπενταετούς υπηρε¬ 


σίας.. 2 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡ1Θ. 4 (1) 


Ίδρυση Ειδικού Νομικού Προσώπου Ιδιωτικού δικαίου για 
την αξιοποίηση και διαχείριση της περιουσίας του Πα¬ 
νεπιστημίου Μακεδονίας Οικονομικών και Κοινωνικών 
Επιστημών και έγκριση του καταστατικού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 3 παρ. 7 και 50 παρ. 1 
του Ν. 1268/1982 «Για τη δομή και λειτουργία των Ανωτά- 
των Εκπαιδευτικών Ιδρυμάτων» (Α' 87), β) του άρθρου 70 
παρ. 12 του Ν. 1566/1985 «Δομή και Λειτουργία της πρω¬ 
τοβάθμιας και δευτεροβάθμιας εκπαίδευσης και άλλες 
διατάξεις» (Α’ 167) και γ) του άρθρου 29Α του Ν. 1558/ 
1985, όπως αυτό προστέθηκε με το άρθρο 27 του Ν. 
2081/1992 (Α' 154). 

2. Τη σύμφωνη γνώμη της Συγκλήτου του Πανεπιστη¬ 
μίου Μακεδονίας Οικονομικών και Κοινωνικών Επιστημών 
(συνεδριάσεις 4/15.4.1992 και 16 7.1992). 

3. Το έγγραφο του Υπουργείου Εθνικής Παιδείας και 
θρησκευμάτων Β1/289/15.5.1992, με το οποίο ζητήθηκε 
να διατυπώσει τη γνώμη του το Συμβούλιο Ανώτατης Παι¬ 
δείας, και ότι έχει παρέλθει άπρακτη η προθεσμία που ορί¬ 
ζουν οι διατάξεις του άρθρου 50 παρ. 3 του Ν. 1268/82. 

4. Το γεγονός ότι από τις διατάξεις του διατάγματος αυ¬ 
τού προκαλείται εφάπαξ δαπάνη ποσού δέκα εκατομμυ¬ 
ρίων (10.000.000) δραχμών για την καταβολή του μετοχι¬ 
κού κεφαλαίου, η οποία θα καλυφθεί από τον προϋπολο¬ 


γισμό του Πανεπιστημίου Μακεδονίας Οικονομικών και 
Κοινωνικών Επιστημών οικονομικού έτους 1993, στον 
οποίο και θα υπάρξει σχετική πρόβλεψη. 

5. Τις υπ' αριθμ. 425/1992 και 561/1992 γνωμοδοτή¬ 
σεις του Συμβουλίου της Επικράτειας, με πρόταση του 
Υπουργού Εθνικής Παιδείας και θρησκευμάτων, αποφα¬ 
σίζουμε: 

ΑΡΘΡΟ ΠΡΩΤΟ 
Ίδρυση 

1. Ιδρύεται Ειδικό Νομικό Πρόσωπο Ιδιωτικού Δικαίου 
με την επωνυμία «ΕΤΑΙΡΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙ¬ 
ΣΗΣ ΤΗΣ ΠΕΡΙΟΥΣΙΑΣ ΤΟΥ ΠΑΝΕΠΙΣΤΗΜΙΟΥ ΜΑΚΕ¬ 
ΔΟΝΙΑΣ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗ¬ 
ΜΩΝ» με έδρα τη Θεσσαλονίκη. 

2. Σκοπός της Εταιρείας είναι η αξιοποίηση και η διαχεί¬ 
ριση της περιουσίας του Πανεπιστημίου Μακεδονίας σύμ¬ 
φωνα με το άρθρο 3 παρ. 7 του Ν. 1268/82. 

Ως περιουσία εννοείται τόσο η κινητή, όσο και η ακίνητη 
που περιέρχεται στο Πανεπιστήμιο από οποιαδήποτε 
πηγή, εκτός εκείνης που έχει εκόστοτε προοριοθεί προς 
άμεση χρήση των υπηρεσιών του Πανεπιστημίου για την 
οποία το ιδρυόμενο νομικό πρόσωπο μπορεί να προβαίνει 
μόνο σε εργασίες επιμελείας και συντηρήσεως. 

3. Η Εταιρεία λειτουργεί υπό την ευθύνη και τον έλεγχο 
του Πανεπιστημίου Μακεδονίας με τη μορφή Ανωνύμου 
Εταιρίας. Οι διατάξεις που διέπουν τις Ανώνυμες Εταιρίες 
έχουν εφαρμογή και στην Εταιρία αυτή, εκτός εάν υπάρ¬ 
χουν διαφορετικές ρυθμίσεις στο Καταστατικό της που 
εγκρίνεται με το διάταγμα αυτό. 

ΑΡΘΡΟ ΔΕΥΤΕΡΟ 
Καταστατικά 

Εγκρίνεται το Καταστατικό της «ΕΤΑΙΡΙΑΣ ΑΞΙΟΠΟΙΗ¬ 
ΣΗΣ ΚΑΙ ΔΙΑΧΕΙΡΙΣΗΣ ΤΗΣ ΠΕΡΙΟΥΣΙΑΣ ΤΟΥ ΠΑΝΕΠΙ¬ 
ΣΤΗΜΙΟΥ ΜΑΚΕΔΟΝΙΑΣ ΟΙΚΟΝΟΜΙΚΩΝ ΚΑΙ ΚΟΙΝΩΝΙ¬ 
ΚΩΝ ΕΠΙΣΤΗΜΩΝ» και έχει ως εξής: 

ΚΕΦΑΛΑΙΟ Α’ 

ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
Άρθρο 1 
Επωνυμία 

Ιδρύεται Ειδικό Νομικό Πρόσωπο Ιδιωτικού Δικαίου ως 
Ανώνυμη Εταιρία με την επωνυμία: «ΕΤΑΙΡΙΑ ΑΞΙΟΠΟΙΗ¬ 
ΣΗΣ ΚΑΙ ΔΙΑΧΕΙΡΙΣΗΣ ΤΗΣ ΠΕΡΙΟΥΣΙΑΣ ΤΟΥ ΠΑΝΕΠΙ¬ 
ΣΤΗΜΙΟΥ ΜΑΚΕΔΟΝΙΑΣ ΟΙΚΟΝΟΜΙΚΩΝ ΚΑΙ ΚΟΙΝΩΝΙ¬ 
ΚΩΝ ΕΠΙΣΤΗΜΩΝ». 

Άρθρο 2 
Έδρα 

Έδρα της Εταιρίας ορίζεται η Θεσσαλονίκη. 

Άρθρο 3 
Σκοπός 

1. Σκοπός της Εταιρίας, ενδεικτικά είναι: 

Α. Η αξιοποίηση και η διαχείριση της περιουσίας του Πα¬ 
νεπιστημίου Μακεδονίας Οικονομικών και Κοινωνικών 
Επιστημών, σύμφωνα με το άρθρο 3 παρ. 7 του Ν. 1268/ 
1982. Η διαχείριση υπόκειται στους κανόνες τόσο της 
χρηστής και επιμελούς διαχειρίσεως αλλότριας περιου¬ 
σίας, όσο και της επιχειρηματικής λογικής, έχει δε ως ειδι¬ 
κότερο στόχο την αύξηση της κεφαλαϊκής αξίας και των 
εισοδημάτων αποδόσεων της περιουσίας αυτής. 

Ως περιουσία εννοείται η κινητή και η ακίνητη που πε¬ 
ριέρχεται στο Πανεπιστήμιο από οποιαδήποτε πηγή, 
εκτός εκείνης που έχει εκάστοτε προοριαθεΐ προς άμεση 
χρήση των υπηρεσιών του Πανεπιστημίου, για την οποία το 
ιδρυόμενο νομικό πρόσωπο μπορεί να προβαίνει μόνο σε 
εργασίες επιμελείας και συντήρησης. 

8. Στο σκοπό και στις δραστηριότητες της Εταιρίας πε¬ 
ριλαμβάνονται επίσης: 

α) η επιδίωξη δωρεών, κληρονομιών, κληροδοσιών και 
άλλων χαριστικών παροχών από οποιαδήποτε πηγή, δημό¬ 
σια ή ιδιωτική, εγχώρια ή αλλοδαπή επ’ ονόματι του Πανε¬ 
πιστημίου. 

β) η επιδίωξη χρηματοδοτήσεων από οποιαδήποτε 
πηγή, δημόσια ή ιδιωτική, εγχώρια ή αλλοδαπή, επ’ ονό- 
ματι του Πανεπιστημίου. 

γ) η έναντι αμοιβής ή συμμετοχής είσπραξη δικαιωμά¬ 
των του Πανεπιστημίου για την παροχή υπηρεσιών του 
προς τρίτους (μελετών, γνωμοδοτήσεων κ.λπ.) είτε αυτές 
σχετίζονται με το αντικείμενο της εταιρίας είτε όχι, εφό¬ 
σον τα έσοδα αυτά ή η δραστηριότητα αυτή του Πανεπι¬ 
στημίου προκύιμει από ενέργειες της εταιρίας. 

δ) οποιαδήποτε άλλη ενέργεια και πράξη που θα έχει ως 
αποτέλεσμα την αύξηση της Περιουσίας του Πανεπιστη¬ 
μίου και τη βελτίωση της αποδοτικότητάς της. 

Γ. Η Χρηματοδότηση 

α) Μελετών και κατασκευών κτιριακών προγραμμάτων 
του Πανεπιστημίου. 

β) Ίδρυσης και λειτουργίας εκδοτικού οίκου του Πανε¬ 
πιστημίου. 

γ) Προγραμμάτων πόσης φϋσεως, εξοπλισμού των Τρη¬ 
μάτων του Πανεπιστημίου που είναι απαραίτητος για την 
ανάπτυξη της εκπαιδευτικής και ερευνητικής του διαδικα¬ 
σίας. 

5) Προγραμμάτων επιμόρφωσης επιστημόνων και εργα¬ 


ζομένων. 

ε) Οργάνωσης συνεδρίων και λοιπών επιστημονικών εκ¬ 
δηλώσεων. 

στ) Συμμετοχής των μελών του Δ.Ε.Π. σε συνέδρια και 
λοιπές επιστημονικές εκδηλώσεις στην Ελλάδα και στο 
εξωτερικό. 

ζ) Ανάπτυξης μορφωτικών ανταλλαγών και επιστημονι¬ 
κής συνεργασίας Τμημάτων του με αντίστοιχα Τμήματα 
Πανεπιστημίων του εσωτερικού ή εξωτερικού. 

η) Μελετών και κατασκευών συγκροτημάτων εστιών και 
κατοικιών φοιτητών, διδακτικού και διοικητικού Προσωπι¬ 
κού του Πανεπιστημίου. 

θ) Της φοιτητικής λέσχης του Πανεπιστημίου για τις 
κάθε φύσης δράστηριότητές της. 

ι) Της βιβλιοθήκης του Πανεπιστημίου και των βιβλιοθη¬ 
κών των Τμημάτων αυτού. 

ια) Διπλωματικών, μεταπτυχιακών και διδακτορικών ερ¬ 
γασιών, μεγάλων ασκήσεων φοιτητών και εκπαιδευτικών 
εκδρομών. 

ιβ) Προγραμμάτων διορισμού ειδικών μεταπτυχιακών 
υποτρόφων σε κάθε Τμήμα του Πανεπιστημίου όπως και 
κάθε άλλης σχετικής προσπάθειας που αποφασίζει η Σύ¬ 
γκλητος του Πανεπιστημίου. 

ιγ) Ίδρυσης και λειτουργίας μεταπτυχιακών προγραμμά¬ 
των, πρακτικών εργαστηρίων εξάσκησης φοιτητών, πτυ- 
χιούχων και μετεκπαίδευσης εργαζομένων πτυχιούχων. 

ιδ) Συνεργασίας με Επιχειρήσεις του εσωτερικού και 
εξωτερικού. 

ιε) Ίδρυσης γραφείου Προγραμμάτων Ε.Ο.Κ. ανάληψης 
και εκτέλεσης διαφόρων εκπαιδευτικών, ερευνητικών και 
συναφών προγραμμάτων. 

ιστ) Ίδρυσης γραφείου δημοσίων σχέσεων για την προ¬ 
ώθηση του σκοπού του Πανεπιστημίου και της Εται¬ 
ρίας. 

ιζ) Ίδρυσης και λειτουργίας Τεχνικής Υπηρεσίας. 

2. Για την εκτέλεση του παραπάνω σκοπού στις δρα¬ 
στηριότητες της Εταιρίας περιλαμβάνονται: 

α) Η απογραφή, η φροντίδα για τη χαρτογράφηση και 
κτηματογράφηση της ακίνητης περιουσίας του Πανεπι¬ 
στημίου, η συγκέντρωση των τίτλων ιδιοκτησίας των επί 
μέρους ακινήτων, καθώς και η καταγραφή με τη δημιουρ¬ 
γία κατάλληλα ενημερωμένου αρχείου, όλων των κινητών 
περιουσιακών στοιχείων του Πανεπιστημίου. 

β) Η αποκλειστική διοίκηση και η επιμελής και σύμφωνη 
με τους κανόνες της τακτικής εκμετάλλευσης διαχείριση 
της κινητής και ακίνητης περιουσίας που περιέρχεται στο 
Πανεπιστήμιο με οποιαδήποτε αιτία, εκτός εκείνων του 
τακτικού προϋπολογισμού και των δημοσίων επενδύ¬ 
σεων. 

γ) Η αξιοποίηση της ακίνητης περιουσίας του Πανεπι¬ 
στημίου, που θα πραγματοποιείται από τη μια πλευρά με 
την επιλογή και αγορά των κατάλληλων εκάστοτε ακινή¬ 
των που θα προορίζονται για την κάλυψη των στεγαστικών 
αναγκών του Πανεπιστημίου και από την άλλη πλευρά με 
την πώληση, ανταλλαγή, εκμίσθωση και εν γένει παραχώ¬ 
ρηση της χρήσης των υπόλοιπων, με στόχο την απόκτηση 
κατά πλήρη κυριότητα ή τη χρησιμοποίηση άλλων ακινή¬ 
των προσφορών για την ικανοποίηση των άμεσων και απώ¬ 
τερων στεγαστικών ανανκών του Πανεπιστημίου. 

δ) Η χρησιμοποίηση του προϊόντος από τις παραπάνω 
διαχειριστικές πράξεις, όπως ακόμα και ιδίων διαθεσίμων 
της Εταιρίας για τη χρηματοδότηση έργων μελέτης, ανέ- 

γερσης και διαρρύθμισης κτιρίων, στα πλαίσια των στεγα- 
στικών προγραμμάτων του Πανεπιστημίου και προμήθειας 
πάσης φύσης εφοπλιστικού υλικού των Πανεπιστημιακών 
μονάδων, που είναι απαραίτητος για τη διεξαγωγή και ανά¬ 
πτυξη της εκπαιδευτικής και ερευνητικής δραστηριότη¬ 
τας. 

ε) Η φροντίδα για την εκπόνηση και εκτέλεση, με τους 
πόρους που διαχειρίζεται η Εταιρία, προγραμμάτων στέ¬ 
γασης και λειτουργίας των υπηρεσιακών και εκπαιδευτι¬ 
κών μονάδων του Πανεπιστημίου σε συνεργασία με τους 
αρμόδιους τεχνικούς φορείς του Πανεπιστημίου. 

στ) Η αποδοχή ιδίω ονόματι ή στο όνομα και για λογαρια¬ 
σμό του Πανεπιστημίου δωρεών, κληρονομιών και κληρο¬ 
δοσιών που προέρχονται από οποιαδήποτε ημεδαπά και 
αλλοδαπά φυσικά ή νομικά πρόσωπα. 

ζ) Η πρόσληψη προσωπικού για τις ανάγκες του Πανεπι¬ 
στημίου ή της εταιρίας η οποία γίνεται σύμφωνα με τους 
κανόνες που θεσπίζει η ισχύουσα νομοθεσία. 

3. Στις δραστηριότητες της Εταιρίας περιλαμβάνεται και 
οποιαδήποτε άλλη ενέργεια και πράξη που ανάγεται στην 
εκπλήρωση του σκοπού που μνημονεύεται στην παρά¬ 
γραφο 1 του άρθρου αυτού με γνώμονα πάντοτε τη δη¬ 
μιουργία μέσων και πόρων για την ενίσχυση της εκπαιδευ¬ 
τικής και ερευνητικής διαδικασίας και ανάπτυξης γενικό¬ 
τερα του Πανεπιστημίου. 

4. Για τη διενέργεια των παραπάνω πράξεων που ανάγο¬ 
νται στους σκοπούς της Εταιρίας απαιτείται απόφαση του 
Διοικητικού Συμβουλίου αυτής ή του εξουσιοδοτημένου 
προς τούτο οργάνου της, προκειμένου δε για την εκποί¬ 
ηση ακινήτων απαιτείται απόφαση της Συγκλήτου και η 
διενέργεια δημόσιου διαγωνισμού. 

Αρθρο 4 

Διοίκηση και αξιοποίηση της περιουσίας 
του Πανεπιστημίου 

1. Με την έναρξη ισχύος του παρόντος, η διαχείριση 
ολόκληρης της κατά το προηγούμενο άρθρο περιουσίας 
του Πανεπιστημίου Μακεδονίας Οικονομικών και Κοινωνι¬ 
κών Επιστημών περιέρχεται αυτοδίκαια στη διοίκηση της 
Εταιρίας. 

2. Μέσα σε τρεις μήνες αφότου συσταθούν η διοίκηση 
και οι υπηρεσίες της Εταιρίας και γίνει η σχετική ειδοποί¬ 
ηση εγγράφως, οι αρμόδιες υπηρεσίες και οι εκπαιδευτι¬ 
κές και ερευνητικές μονάδες του Πανεπιστημίου έχουν 
την υποχρέωση να στείλουν στην Εταιρεία κατάσταση της 
κινητής και ακίνητης περιουσίας, που είναι καταχωρημένη 
στα βιβλία που τηρούνται απ' αυτές, με υποχρεωτική ανα¬ 
φορά του νομικού και πραγματικού καθεστώτος κάθε ακι¬ 
νήτου. 

3. Την ίδια υποχρέωση έχουν οι παραπάνω υπηρεσίες ή 
μονάδες και για κάθε ακίνητο ή κινητό που θα περιέρχεται 
για πρώτη φορά στο μέλλον με οποιονδήποτε τρόπο. Επί¬ 
σης οι ίδιες παραπάνω υπηρεσίες ή μονάδες έχουν πά¬ 
ντοτε την υποχρέωση να ενημερώνουν την Εταιρεία για 
κάθε μεταβολή που σημειώνεται στην κατάσταση της κι¬ 
νητής και ακίνητης περιουσίας του Πανεπιστημίου. 

Αρθρο 5 

Η Εταιρεία Εντολοδόχος και Πληρεξούσιος 
του Πανεπιστημίου 

1. Με την έναρξη ισχύς του διατάγματος αυτού, η Εται¬ 


ρεία έχει την εντολή και πληρεξουσιότητα για την επιχεί¬ 
ρηση των δικαιοπραξιών που αφορούν την κινητή και ακί¬ 
νητη περιουσία του Πανεπιστημίου. 

Τα αποτελέσματα των δικαιοπραξιών αυτών επέρχονται 
στο όνομα και για λογαριασμό του Πανεπιστημίου εφόσον 
αφορούν σε περιουσιακά στοιχεία ιδιοκτησίας του. 

2. Η Εταιρεία και τα όργανα της έχουν την υποχρέωση 
να διοικούν και να διαχείζονται με επιμέλεια την περιουσία 
του Πανεπιστημίου και σύμφωνα με τους κανόνες της τα¬ 
κτικής εκμετάλλευσης, υποχρεούμενα σε αποζημίωση 
σύμφωνα με το νόμο. 

Άρθρο 6 
Διάρκεια 

Η διάρκεια της Εταιρείας είναι αόριστη. 

ΚΕΦΑΛΑΙΟ Β’ 

Μετοχικό Κεφάλαιο - Μέτοχος - Μετοχή. 

Άρθρο 7 

Μετοχικό Κεφάλαιο 

1. Το Μετοχικό Κεφάλαιο της Εταιρείας ορίζεται στο 
ποσό των δραχμών δέκα εκατομμυρίων (10.000.000) και 
εκφράζεται με μια μετοχή που ανήκει στο Πανεπιστή¬ 
μιο. 

2. Το Μετοχικό Κεφάλαιο καλύπτεται σύμφωνα με τη 
διάταξη του άρθρου 30 του παρόντος. 

Άρθρο 8 

Μετοχή 

1. Η μοναδική μετοχή της Εταιρείας είναι ονομαστική 
και αδιαίρετη. 

2. Ο τίτλος της μετοχής φέρει τη σφραγίδα της Εται¬ 
ρείας, την ημερομηνία έκδοσης καθώς και τις υπογραφές 
του Προέδρου του Δ.Σ. και του Διευθύνοντος Συμβού¬ 
λου. 

ΚΕΦΑΛΑΙΟ Γ 
ΔΙΟΙΚΗΤΙΚΟ ΣΥΜΒΟΥΛΙΟ 

Άρθρο 9 

ΣΥΝΘΕΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Η Εταιρεία διοικείται απά το Διοικητικό Συμβούλιο. 

2. Το Διοικητικό Συμβούλιο αποτελείται από πέντε (5) 
μέλη. Τα μέλη του Διοικητικού Συμβουλίου ανακαλούνται 
οποτεδήποτε από τη Γενική Συνέλευση. 

3. Τα μέλη του Διοικητικού Συμβουλίου με τα αναπλη¬ 
ρωματικά τους ορίζονται με απόφαση της Γ ενικής Συνέ¬ 
λευσης, μεταξύ των προσώπων που έχουν το κύρος και 
την επαγγελματική γνώση για να συνδράμουν στη λειτουρ¬ 
γία της εταιρείας. 

4. Το Διοικητικό Συμβούλιο εκλέγει από τα μέλη του τον 
Πρόεδρο, τον Αντιπρόεδρο και τον Διευθύνοντα Σύμβου¬ 
λος της Εταιρείας. 

Αρθρο 10 

θητεία - Αναπλήρωση Συμβούλων 

1. Η θητεία των μελών του Διοικητικού Συμβουλίου είναι 
τριετής. 

2. Εάν για οποιαδήποτε αιτία κενωθεί θέση Συμβούλου, 
το Διοικητικό Συμβούλιο, με την απαρτία του άρθρου 14 
παράγραφος 1 του διατάγματος αυτού, εκλέγει προσω¬ 
ρινά τον αντικαταστάτη, για χρόνο ίσο προς το υπόλοιπο 
της θητείας αυτού που αντικαθιστά. 

Η εκλογή του νέου Συμβουλίου υποβάλλεται για έγκριση 
στην πρώτη Γενική Συνέλευση. 

3. Τα μέλη του Διοικητικού Συμβουλίου μπορούν να 
επανεκλεγούν. 

Άρθρο 11 

Υποχρεώσεις Συμβούλων - Απαγόρευση ανταγωνισμού 

1. Τα μέλη του Διοικητικού Συμβουλίου υποχρεούνται 
να παρίστανται στις συνεδριάσεις του. Η απουσία μέλους 
χωρίς σπουδαίο λόγο από 3 συνεχείς συνεδριάσεις ή για 
χρονική περίοδο 3 μηνών, ισοδυναμεί με παραίτηση. 

Ο Πρόεδρος του Διοικητικού Συμβουλίου είναι υποχρε¬ 
ωμένος να εγγράφει για συζήτηση στην ημερήσια διάταξη 
των εργασιών του Διοικητικού Συμβουλίου μέσα σε δέκα 
ημέρες αφόρου προέκυψε ο λόγος, ως θέμα την απουσία 
μέλους που ισοδυναμεί με παραίτηση. 

2. Οι παραιτήσεις των μελών του Διοικητικού Συμβου¬ 
λίου και του Διευθύνοντος Συμβούλου υποβάλλονται στο 
Διοικητικό Συμβούλιο. 

3. Απαγορεύεται στα μέλη του Διοικητικού Συμβουλίου 
να ενεργούν, χωρίς άδεια της Γενικής Συνέλευσης και για 
λογαριασμό τους ή για λογαριασμό τρίτων, πράξεις που 
ανάγονται στους σκοπούς της Εταιρείας καθώς και να 
συμμετέχουν σε εταιρείες που επιδιώκουν τέτοιους σκο¬ 
πούς. 

4. Σε περίπτωση παράβασης της προηγούμενης διάτα¬ 
ξης, η Εταιρεία υποχρεούται να ζητήσει αποζημίωση, σύμ¬ 
φωνα με το άρθρο 23 παράγραφος 2 του Κωδ. Ν. 2190/ 
1920. 

Άρθρο 12 

Πρόεδρος και Αντιπρόεδρος του Διοικητικού Συμβου¬ 
λίου. 

1.0 Πρόεδρος του Διοικητικού Συμβουλίου προεδρεύει 
των συνεδριάσεων του Διοικητικού Συμβουλίου, διευθύνει 
τις εργασίες του, έχει την ανώτατη εποπτεία της λειτουρ¬ 
γίας της Εταιρείας και ενημερώνει σχετικά το Διοικητικό 
Συμβούλιο. 

2. Τον Πρόεδρο αναπληρώνει ο Αντιπρόεδρος και αυτόν 
Σύμβουλος που ορίζεται από το Διοικητικό Συμβούλιο, 

Αρθρο 13 

Σύγκληση Διοικητικού συμβουλίου 

Το Διοικητικό Συμβούλιο συνέρχεται και συνεδριάζει 
στις εγκαταστάσεις του Πανεπιστημίου. 

Το Διοικητικό Συμβούλιο συγκαλείται από τον πρόεδρο 
σε ημέρα και ώρα που καθορίζονται από αυτόν, τακτικά 
και υποχρεωτικά μία φορά το μήνα και έκτακτα όταν ο 
Πρόεδρος το κρίνει σκόπιμο ή το ζητήσει ο Διευθύνων 
Σύμβουλος ή δύο μέλη του. 


Στη δεύτερη περίπτωση ο Πρόεδρος του Διοικητικού 
Συμβουλίου είναι υποχρεωμένος: 

α) Να συγκαλεί το Διοικητικό Συμβούλιο και να ορίζει 
ημέρα συνεδρίασής του που να μην απέχει περισσότερο 
από 10 ημέρες από την υποβολή της σχετικής αίτησης. 

β) Να θέτει κάθε θέμα που προτείνεται σε συζήτηση 
στην ημερήσια διάταξη της πρώτης μετά την υποβολή της 
σχετικής αίτησης συνεδρίασης. 

Άρθρο 14 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται τουλάχιστον τρία (3) 
μέλη του. 

2. Το Διοικητικό Συμβούλιο λαμβάνει αποφάσεις με 
απόλυτη πλειοψηφία των παρόντων μελών και σε περί¬ 
πτωση ισοψηφίας υπερισχύει η ψήψος του Προέδρου. 

3. Οι συζητήσεις και οι αποφάσεις του Διοικητικού Συμ¬ 
βουλίου καταχωρίζονται σε πρακτικά. 

4. Τα αντίγραφα ή αποσπάσματα των πρακτικών επικυ¬ 
ρώνονται από τον Πρόεδρο του Διοικητικού Συμβουλίου ή 
τον αναπληρωτή του. 

Άρθρο 15 

Εξουσίες Διοικητικού Συμβουλίου 

1. Το Διοικητικό Συμβούλιο είναι αρμόδιο να αποφασίζει 
για κάθε θέμα και ασκεί κάθε εξουσία που αφορά τη διοί¬ 
κηση της Εταιρείας τη διαχείριση της περιουσίας της και 
γενικά την επιδίωξη του σκοπού της. 

2. Το Διοικητικό Συμβούλιο εισηγείται στη Γενική Συνέ¬ 
λευση τον ετήσιο προϋπολογισμό και έχει την ευθύνη της 
κατάρτισής του, τον ετήσιο Ισολογισμό και την Εκθεση 
των πεπραγμένων. 

3. Το Διοικητικό Συμβούλιο ελέγχει τη δραστηριότητα 
της Εταιρείας. 

4. Το Διοικητικό Συμβούλιο δοορίζει και παύει το Διευ- 
θύνοντα Σύμβουλο ορίζει το ύψος των αποδοχών του και 
καταρτίζει τον κανονισμό εσωτερικής οργάνωσης της 
Εταιρείας. 

Στον κανονισμό μπορούν να καθορίζονται: 

α) Η οργανωτική διάρθρωση και ο τρόπος λειτουργίας 
της Εταιρείας, 

β) Οι όροι που διέπουν την κατάσταση του προσωπικού 
της Εταιρείας, η ιεραρχία, οι πειθαρχικές διατάξεις κ.λ.π. 

5. Οι συζητήσεις και αποφάσεις του Διοικητικού Συμ¬ 
βουλίου καταχωρίζονται στο σχετικό βιβλίο πρακτικών και 
υπογράφονται από όλα τα μέλη που παρίστανται. Μέλη 
που διαφωνούν προς την απόφαση που έχει ληφθεί, έχουν 
το δικαίωμα να ζητήσουν να γραφεί η γνώμη τους στα πρα¬ 
κτικά. Εάν κάποιος σύμβουλος αρνηθεί να υπογράψει, 
αυτό αναφέρεται στα πρακτικά. 

Αντίγραφα ή αποσπάσματα από το βιβλίο των πρακτικών 
του Διοικητικού Συμβουλίου επικυρώνονται κατά το χρόνο 
έκδοσής τους από τον Πρόεδρο του Διοικητικού Συμβου¬ 
λίου ή τον νόμιμο αναπληρωτή του. 

6. Ο Γραμματέας του Διοικητικού Συμβουλίου ορίζεται 
από τον Πρόεδρο και μπορεί να συνδέεται με σχέση εξαρ¬ 
τημένης εργασίας με την Εταιρεία. 

Αρθρο 16 

Διευθύνων Σύμβουλος 

1. Την Εταιρεία εκπροσωπεί δικαστικός ή εξωδίκως ο 
Διευθύνων Σύμβουλος. 

2. Ο Διευθύνων Σύμβουλος είναι Προϊστάμενος των 
υπηρεσιών της Εταιρείας, ελέγχει και συντονίζει τη λει¬ 
τουργία των υπηρεσιών και επιμελείται την εκτέλεση των 
εργασιών του Διοικητικού Συμβουλίου και της Γενικής Συ¬ 
νέλευσης και γενικά εποπτεύει την ομαλή λειτουργία της 
Εταιρείας. Ο Διευθύνων Σύμβουλος υπογράφει τα έγ¬ 
γραφα της Εταιρείας, εισπράττει τις απαιτήσεις, ενεργεί 
αναλήψεις, υπογράφει τις εντολές πληρωμής για τις τρέ¬ 
χουσες συναλλαγές και τις υπόλοιπες πληρωμές. Για την 
υπογραφή ορισμένων εγγράφων μπορεί να εξουσιοδοτεί 
υπάλληλο της Εταιρείας. 

Ο Διευθύνων Σύμβουλος εισηγείται τα θέματα της ημε¬ 
ρήσιας διάταξης στο Διοικητικό Συμβούλιο διορίζει πληρε¬ 
ξούσιους δικηγόρους, αποφασίζει την πρόσληψη του ανα¬ 
γκαίου προσωπικού και προσδιορίζει το ύψος των μισθών 
και των κάθε είδους αποδοχών τους, σύμφωνα με τις ισχύ- 
ουσες κάθε φορά διατάξεις της Εργατικής Νομοθεσίας. 

3. Το ύψος των αποδοχών του Διευθύνοντος Συμβού¬ 
λου καθώς και τους όρους της σύμβασης εργασίας με την 
εταιρεία εγκρίνει η Γενική Συνέλευση στη πρώτη συνε¬ 
δρίασή της μετά την εκλογή του από το Διοικητικό Συμ¬ 
βούλιο. 

Αρθρο 17 

Αποζημίωση Συμβούλων 

1. Στα μέλη του Διοικητικού Συμβουλίου μπορεί να χο¬ 
ρηγείται αποζημίωση για κάθε παράστασή τους στις συνε¬ 
δριάσεις του Διοικητικού Συμβουλίου, ή πάγια μηνιαία 
αποζημίωση. Το ποσό της αποζημίωσης καθορίζεται από 
τη Γενική Συνέλευση και για το διάστημα μέχρι τη σύ¬ 
γκλιση της νέας τακτικής Γενικής Συνέλευσης. 

2. Κάθε άλλη αποζημίωση ή αμοιβή των μελών του Διοι¬ 
κητικού Συμβουλίου βαρύνει την Εταιρεία μόνο με ειδική 
προηγούμενη απόφαση της Τακτικής Γ ενικής Συνέλευσης 
μετά από εισήγηση του Διοικητικού Συμβουλίου. 

Αρθρο 18 
Ευθύνη Συμβούλων 

Τα σχετικά με την ευθύνη των μελών του Διοικητικού 
Συμβουλίου και του Διευθύνοντος Συμβούλου ρυθμίζονται 
από το άρθρο 22α του Κωδ. Ν. 2190/1920, όπως αυτό 
ισχύει. 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 

Αρθρο 19 

Αρμοδιότητες της Γ ενικής Συνέλευσης 

1. Η Γ ενική Συνέλευση είναι το ανώτατο όργανο του νο¬ 
μικού προσώπου της Εταιρείας και έχει δικαίωμα να απο¬ 
φασίζει για κάθε υπόθεση που αφορά την Ετραιρεία. Οι 
αποφάσεις της δεσμεύουν και μέλη της που απουσιάζουν 
ή διαφωνούν. Οι αρμοδιότητες της Γενικής Συνέλευσης 
ανήκουν και ασκούνται από τη Σύγκλητο του Πανεπιστη¬ 
μίου Μακεδονίας, Οικονομικών και Κοινωνικών Επιστη¬ 


μών που συνεδριάζει ειδικά για το σκοπό αυτό. Ο Πρύτα¬ 
νης ή ο νόμιμος αναπληρωτής του συντάσσει και υπογρά¬ 
φει τη σχετική απόφαση τής Συγκλήτου. 

2. Η Γ ενική Συνέλευση είναι μόνη αρμόδια να αποφασί¬ 
ζει για τα πρακάτω θέματα: 

α) Εκλογή των μελών του Διοικητικού Συμβουλίου που 
προβλέπει το άρθρο 9. 

Έγκριση των ετήσιων οικονομικών καταστάσεων της 
Εταιρίας. 

γ) Διάθεση των εσόδων ή πόρων της Εταιρίας, 
δ) Ορισμός ελεγκτών. 

ε) Απαλλαγή των μελών του Διοικητικού Συμβουλίου και 
των Ελεγκτών από κάθε ευθύνη για αποζημίωση, 
στ) Τροποποίηση του Καταστατικού, 
ζ) Αύξηση ή μείωση του Μετοχικού Κεφαλαίου, 
η) Έκδοση δανείου με ομολογίες, 
θ) Έγκριση της Εκθεσης πεπραγμένων, 
ι) Σύναψη δανείων πέραν του ποσού του κεφαλαίου της. 
ια) Πώληση ακινήτων. 

ιβ) Έλεγχος των πράξεων του Διοικητικού Συμβουλίου, 
της πορείας της υλοποίησης του προγράμματος και του 
θεσμοθετημένου σκοπού της Εταιρίας, 
ιγ) Διορισμός εκκαθαριστών. 
ιδ) Συγχώνευση ή διάλυση της Εταιρίας. 

Αρθρο 20 

Σύγκληση της Γ ενικής Συνέλευσης 

1. Η Γ ενική Συνέλευση συγκαλείται από το Διοικητικό 
Συμβούλιο και συνέρχεται υποχρεωτικά στην έδρα της 
Εταιρίας μια φορά τουλάχιστον σε κάθε εταιρική χρήση και 
μέσα σε τέσσερις μήνες το πολύ από τη λήξη αυτής της 
χρήσης. 

2. Το Διοικητικό Συμβούλιο μπορεί να συγκαλεί και 
εκτάκτως τη Γενική Συνέλευση όποτε το κρίνει σκό¬ 
πιμο. 

Το Διοικητικό Συμβούλιο είναι υποχρεωμένο να συγκα¬ 
λεί τη Γ ενική Συνέλευση εκτός από τις περιπτώσεις που 
προβλέπονται από το Νόμο και το Καταστατικό και σε 
κάθε άλλη περίπτωση μετά από αίτηση του Πρύτανη του 
Πανεπιστημίου ή του 1/5 της Γενικής Συνέλευσης. 

3. Το Διοικητικό Συμβούλιο οφείλει να συγκαλεί τη Γε¬ 
νική Συνέλευση ύστερα από αίτηση των ελεγκτών μέσα σε 
δέκα ημέρες από την επίδοση της αίτησης στον Πρόεδρό 
του και να ορίζει ως αντικείμενο της ημερήσιας διάταξης 
το περιεχόμενο της αίτησης. 

Αρθρο 21 

Διαδικασία Πρόσκλησης της Γ ενικής Συνέλευσης 

1 Η Γ ενική Συνέλευση συγκαλείται είτε σε τακτική είτε 
σε έκτακτη συνεδρίαση από το Διοικητικό Συμβούλιο της 
Εταιρίας. 

2. Η Γενική Συνέλευση, με εξαίρεση τις επαναληπτικές 
συνελεύσεις και τις συνελεύσεις που εξομοιώνονται με 
αυτές, καλείται 20 τουλάχιστον ημέρες πριν από την ορι¬ 
ζόμενη για τη συνεδρίαση ημέρα στις οποίες υπολογίζο¬ 
νται και οι εξαιρετέες ημέρες. 

Η ημέρα γνωστοποίησης της πρόσκλησης για Γενική 
Συνέλευση και η ημέρα της Συνέλευσης δεν υπολογίζο¬ 
νται. 

3. Οι επαναληπτικές συνελεύσεις και αυτές που εξομοι¬ 
ώνονται προς επαναληπτικές εξαιρούνται από την προη¬ 
γούμενη διάταξη. 

4. Η σχετική πρόσκληση είναι γραπτή και περιλαμβάνει 
τον τόπο, την ημέρα και την ώρα της συνέλευσης καθώς 
και τα θέματα της ημερήσιας διάταξης με σαφήνεια, κοι¬ 
νοποιείται δε στα μέλη με τον τρόπο που κοινοποιείται η 
πρόσκληση για τη Συνέλευση της Συγκλήτου. 

Αρθρο 22 

Προεδρείο Γενικής Συνέλευσης 

Ο Πρόεδρος του Διοικητικού Συμβουλίου προεδρεύει 
της Γ ενικής Συνέλευσης ή εφόσον κωλύεται ουτός, ο ανα¬ 
πληρωτής του ή αν και αυτός κωλύεται ο μεγαλύτερος 
στην ηλικία των παρισταμένων Συμβούλων. 

Χρέη Γραμματέα εκτελεί ο νραμματέας της Συγκλή¬ 
του. 

Αρθρο 23 

Ημερήσια διάταξη - Πρακτικά 

1. Οι συζητήσεις και αποφάσεις της Γ ενικής Συνέλευ¬ 
σης περιορίζονται στα θέματα της ημερήσιας διάταξης. 

Η ημερήσια διάταξη καταρτίζεται από το Διοικητικό 
Συμβούλιο, περιλαμβάνει δε τις προτάσεις του, τις προτά¬ 
σεις του Πανεπιστημίου και τον Ελεγκτή. 

Συζητήσεις εκτός από τα θέματα της ημερήσιας διάτα¬ 
ξης επιτρέπονται με συναίνεση της Γενικής Συνέλευ¬ 
σης. 

2. Περιλήψεις των συζητήσεων στις Συνελεύσεις, κα¬ 
θώς και οι αποφάσεις που λαμβάνονται καταχωρίζονται σε 
ειδικό βιβλίο και υπογράφονται από τον Πρόεδρο της Γ ενι¬ 
κής Συνέλευσης και τον Γραμματέα. 

3. Το Διοικητικό Συμβούλιο είναι υποχρεωμένο, δέκα 
(10) ημέρες πριν από την τακτική Γ ενική Συνέλευση, να δί¬ 
νει αντίγραφο των ετήσιων οικονομικών καταστάσεων του 
άρθρου 42α του Κωδ. Ν. 2190/1920 σε κάθε μέλος της 
Γενικής Συνέλευσης που θα το ζητήσει. 

4. Αντίγρφαφα και αποσπάσματα Πρακτικών επικυρώ¬ 
νονται από τον Πρόεδρο του Διοικητικού Συμβουλίου της 
Εταιρείας ή το Διευθύνοντα Σύμβουλο. 

Αρθρο 24 

Απαρτία και Πλειοψηφία 

1. Η απαρτία και πλειοψηφία της Γ ενικής Συνέλευσης 
υπολογίζεται κατά το άρθρο 12 παρ. 5 του Ν. 1268/82, 
όπως ισχύει κάθε φορά. 


σης. Η απαλλαγή είναι ανίσχυρη στις περιπτώσεις που 
προβλέπονται από τον Κωδ. Ν. 2190/1920, όπως ισχύει 
κάθε φορά. 

ΚΕΦΑΛΑΙΟ Ε' 

ΕΛΕΓΚΤΕΣ - ΕΠΟΠΤΕΙΑ ΤΗΣ ΕΤΑΙΡΙΑΣ 
Άρθρο 26 
Τακτικός έλεγχος 

Ο τακτικός έλεγχος της οικονομικής διαχείρισης και του 
Ισολογισμού της Εταιρίας ασκείται από ένα (1) ελεγκτή 
που ορίζεται με τον αναπληρωτή του από μέλη του Σώμα¬ 
τος Ορκωτών Λογιστών από την προηγούμενη τακτική Γε¬ 
νική Συνέλευση ή από πτυχιούχο Πανεπιστημίου, ο οποίος 
έχει δικαίωμα υπογραφής ετήσιων οικονομικών καταστά¬ 
σεων Ανώνυμης Εταιρίας και ασκεί το επάγγελμα αυτό 
τουλάχιστον πριν δέκα (10) χρόνια, επί πλέον δε έχει πρα¬ 
κτική εμπειρία στην τήρηση βιβλίων της εκάστοτε ανώτα¬ 
της Κατηγορίας Κ.Φ.Σ., για 10 τουλάχιστον χρόνια. 

2. Η αμοιβή του Ελεγκτή, που δεν είναι μέλος του 
ΣΟΛ. ορίζεται στην απόφαση της Γενικής Συνέλευσης 
που τον ορίζει. 

3. Μέοα σε 5 ημέρες από τη συνεδρίαση της Γενικής 
Συνέλευσης που τον όρισε, πρέπει να του ανακοινωθεί 
από την Εταιρία ο διορισμός του. Εφόοον ο Ελεγκτής μέσα 
στις επόμενες 5 ημέρες δεν αποποιηθεί το διορισμό του, 
θεωρείται ότι τον έχει αποδεχθεί και ευθϋνεται σύμφωνα 
με το άρθρο 37 του Κωδ. Ν. 2190/1920 όπως ισχύει κάθε 
φορά. 

Άρθρο 27 

Εποπτεία της Εταιρείας 

1. Η εποπτεία και ο έλεγχος της Εταιρίας ανήκουν στο 
Πανεπιστήμιο Μακεδονίας και ασκούνται από τη Σύγκλητο 
αυτού. 

2. Η Εταιρία, δια του Προέδρου του Διοικητικού Συμ¬ 
βουλίου, υποβάλλει στη Σύγκλητο του Πανεπιστημίου 
εξαμηνιαίες εκθέσεις σχετικά με τη λειτουργία και δρα¬ 
στηριότητα της Εταιρίας και χορηγεί στη Σύγκλητο, χωρίς 
καθυστέρηση κάθε έγγραφο που ζητά. 

ΚΕΦΑΛΑΙΟ ΣΤ’ 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 
ΔΙΑΝΟΜΗ ΚΕΡΔΩΝ 
Αρθρο 28 

Εταιρική Χρήση - Ισολογισμός 


2. Απαρτία και πλειοψηφία των 2/3 των μελών της Γ ενι¬ 
κής Συνέλευσης απαιτείται για τη λήψη αποφάσεων που 
αφορούν τη συγχώνευση, διάλυση της Εταιρίας, μεταβολή 
της εθνικότητάς της, μεταβολή του αντικεμένου της, αύ¬ 
ξηση ή μείωση του κεφαλαίου της και έκδοση δανείου μέ¬ 
χρι το μισό του κεφαλαίου της. 

Άρθρο 25 

Απαλλαγή των μελών του Διοικητικού Συμβουλίου 

Μετά την έγκριση των ετήσιων οικονομικών καταστά¬ 
σεων, η Γενική Συνέλευση αποφαίνετοι με ειδική από¬ 
φαση για την απαλλαγή ή όχι των μελών του Διοικητικού 
Συμβουλίου και του Ελεγκτή από κάθε ευθύνη αποζημιω- 


1. Η Εταιρική χρήση είναι διάρκειας δώδεκα (12) μηνών. 
Αρχίζει την 1η Ιανουάριου και λήγει την 31η Δεκεμβρίου 
κάθε έτους. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της εταιρικής περιουσίας και καταρτίζει τις ετήσιες οικο¬ 
νομικές καταστάσεις σύμφωνα με τι ισχύουσες διατάξεις. 
Ο ισολογισμός υποβάλλεται για έγκριση στην τακτική Γ ε¬ 
νική Συνέλευση και συνοδεύται οπό τα έγνραφα. τις εκθέ¬ 
σεις και στοιχεία που ορίζει η ισχυουσα νομοθεσία. 

Ο ισολογισμός συνοδεύεται και από την έκθεση του 
ελενκτή. Τον Ιούλιο κάθε έτους ουντάσσεται έκθεση σχε¬ 
τικό με την πρόοδο των εργασιών της Εταιρίας κατά το 

διαρρεύοαν πρώτο εξάμηνο του έτους, αντίγραφο της 
οποίας υποβάλλεται στη Σύγκλητο του Πανεπιστημίου. 

3. Ο Ισολογισμός και το πιστοποιητικό του ελεγκτή δη¬ 
μοσιεύονται είκοσι ημέρες τουλάχιστον πριν από τη συνε¬ 
δρίαση της Γενικής Συνέλευσης σε μία κατά την κρίση του 
Διοικητικού Συμβουλίου ημερήσια πολιτική εφημερίδα 
που κυκλοφορεί σ' όλη τη χώρα και σε μία ημερήσια ή 
εβδομαδιαία οικονομική εφημερίδα, σύμφωνα με την πα¬ 
ράγραφο 2 του άρθρου 26 του Κωδ. Ν. 2190/1920, όπως 
τροποποιήθηκε με το Ν. 1044/1980. 

4. Μέσα σε είκοσι ημέρες από την έγκριση του ισολογι¬ 
σμού από την τακτική Γ ενική Συνέλευση υποβάλλεται στη 
Σύγκλητο του Πανεπιστημίου αντίγραφο του εγκριθέντος 
ισολογισμού. 

5. Γ ια να ληφθεί από τη Γ ενική Συνέλευση έγκυρα από¬ 
φαση για τον εγκεκριμένο ισολογισμό από το Διοικητικό 
Συμβούλιο πρέπει προηγουμένως να έχει αυτός ειδικά θε¬ 
ωρηθεί: 

α) από το Διευθύνοντα Σύμβουλο και 

β) από τον Προϊστάμενο του Λογιστηρίου της Εταιρίας. 
Τα παραπάνω πρόσωπα υποχρεούνται να εκθέτουν στη 
Γ ενική Συνέλευση ενγράφως τις αντιρρήσεις τους, αν δια¬ 
φωνούν σχετικά με τον τρόπο κατάρτισης του ισολογι¬ 
σμού. 

Αρθρο 29 
Πόροι Εταιρίας 

Καθαρά έσοδα και διάθεσή τους 

1. Τα έσοδα που πραγματοποιεί η Εταιρία διακρίνονται 
σε ίδιους αυτής πόρους και σε πόρους του Πανεπιστη¬ 
μίου, των οποίων η Εταιρία έχει τη διοίκηση και διαχείριση. 

Πόροι της Εταιρίας είναι: 

α) Το ποσοστό επί των εισπράξεων από τη διαχείριση 
της περιουσίας του Ιδρύματος, όπως ορίζεται παρακάτω 
στην παράγραφο 3 του άρθρου αυτού. 

β) Οι δωρεές, κληρονομιές και κληροδοσίες προς την 
ίδια την Εταιρία. 

γ) Οι τόκοι από την κατάθεση του Μετοχικού Κεφαλαίου 
της Εταιρίας και από τα έσοδά της. 

Πόροι του Πανεπιστημίου, των οποίων τη διαχείριση 
έχει η Εταιρία είναι: 

α) Τα ποσά που προβλέπονται κάθε χρόνο στον τακτικό 
Προϋπολογισμό και τον προϋπολογισμό Δημοσίων Επεν¬ 
δύσεων, για την ανέγερση, λειτουργία και εξοπλισμό των 
Πανεπιστημιακών μονάδων, τα οποία τίθενται στη διάθεσή 
της για την εκπλήρωση του σκοπού της. 

β) Τα έσοδα από την εκποίηση και διαχείριση των εν γέ- 
νει περιουσιακών στοιχείων του Πανεπιστημίου. 

2. Η περιουσία του Πανεπιστημίου, την οποία διαχειρί¬ 
ζεται η Εταιρία απεικονίζεται ξεχωριστά και αναλυτικά με 
ιδιαίτερο λογαριασμό, διατίθεται δε προς εκτέλεση του 
σκοπού της Εταιρίας, ύστερα από απόφαση του Διοικητι¬ 
κού Συμβουλίου αυτής. 

3. Η Εταιρία για την κάλυψη δαπανών λειτουργίας της 
έχει δικαίωμα σε ποσοστό επί των εισπράξεων από την εν 
γένει διαχείριση της περιουσίας του Πανεπιστημίου, το 
ύψος του οποίου καθορίζεται με απόφαση της Συγκλήτου 
του Πανεπιστημίου. 

4. Καθαρά κέρδη της Εταιρίας είναι αυτά που προκύ¬ 
πτουν αφού αφαιρεθούν από τα ακαθάριστα έσοδα όλα τα 
έξοδα, οι ζημιές, οι αποσβέσεις και κάθε άλλο βάρος. Από 
τα καθαρά κέρδη ποσοστό δέκα στα εκατό (10%) αφαιρεί- 


ται για το σχηματισμό τακτικού αποθεματικού. 

Η κράτηση αυτή παύει να είναι υποχρεωτική όταν το 
αποθεματικό καλύψει ποσό ίσο με το ένα τρίτο (1/3) του 
μετοχικού κεφαλαίου. 

Αν όμως αυτό μειωθεί για οποιοδήποτε λόγο, η κράτηση 
επαναλαμβάνεται μέχρι το ίδιο όριο. Το υπόλοιπο των κα¬ 
θαρών κερδών διατίθεται με απόφαση της Γενικής Συνέ¬ 
λευσης. 

ΚΕΦΑΛΑΙΟ Ζ 
ΤΕΛΙΚΕΣ ΔΙΑΤΑΞΕΙΣ 
Αρθρο 30 

Κάλυψη Κεφαλαίου 

Το κεφάλαιο της Εταιρίας που ανέρχεται σύμφωνα με 
το άρθρο 7 παρ. 1 του παρόντος Π. Διατάγματος σε δέκα 
εκατομμύρια (10.000.000) δρχ. αναλαμβάνεται και κατα¬ 
βάλλεται ολόκληρο από το Πανεπιστήμιο. 

Αρθρο 31 
Δάνεια 

Το Πανεπιστήμιο Μακεδονίας Οικονομικών και Κοινωνι¬ 
κών Επιστημών μπορεί να χορηγεί δάνεια στην Εταιρία με 
τον εκάστοτε ισχύοντα τραπεζικό τόκο ανοικτού λογαρια¬ 
σμού. 

Άρθρο 32 

Πρώτο Διοικητικό Συμβούλιο 

Τα μέλη του πρώτου Διοικητικού Συμβουλίου ορίζονται 
μέσα σε τρεις μήνες από την δημοσίευση του παρόντος Π. 
Διατάγματος, σύμφωνα με τις διατάξεις του άρθρου 9 του 
καταστατικού. 

Άρθρο 33 

Πρώτη Εταιρική Χρήση - Ελεγκτές 

Η πρώτη Εταιρική χρήση αρχίζει από τη δημοσίευση του 
παρόντος στην Εφημερίδα της Κυβερνήσεως και λήγει 
την 31.12.1994. Ο ελεγκτής της πρώτης χρήσης διορίζε¬ 
ται με απόφαση της Γ ενικής Συνέλευσης. 

Άρθρο 34 

Κανονισμός λειτουργίας 

Με το εσωτερικό κανονισμό λειτουργίας ο οποίος κα¬ 
ταρτίζεται από το Διοικητικό Συμβούλιο και εγκρίνεται με 
απόφαση του Υπουργού Εθνικής Παιδείας και θρησκευ¬ 
μάτων ρυθμίζονται τα θέματα που αναφέρονται στο άρθρο 
15 και κάθε άλλη αναγκαία λεπτομέρεια λειτουργίας της 
Εταιρίας. 

Άρθρο 35 

Η Εταιρία υπάγεται στην εποπτεία και τον έλεγχο του 
Υπουργού Εθνικής Παιδείας και θρησκευμάτων. 

Οι αρμοδιότητες του Υπουργού Εμπορίου ως προς την 
λειτουργία της Εταιρίας, σύμφωνα με την νομοθεσία για 
τις Ανώνυμες Εταιρίες ασκούνται από τον Υπουργό Εθνι¬ 
κής Παιδείας και θρησκευμάτων. 

ΑΡΘΡΟ ΤΡΙΤΟ 

Η ισχύς του παρόντος Π. Διατάγματος αρχίζει από τη δη¬ 
μοσίευση στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος Π. 
Διατάγματος. 

Αθήνα, 29 Δεκεμβρίου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛ1ΑΣ 

♦- 


ΠΡΑΞΕΙΣ ΥΠΟ ΥΡΓΙΚΟΥ Σ ΥΜΒΟΥΛΙΟΥ 

( 2 ) 

Πράξη 1 της 13 Ιανουάριου 1993 
Καθορισμός του αριθμού των υπαλλήλων που μπορεί να 
διατηρηθούν στην Υπηρεσία και μετά τη συμπλήρωση 
τριαντακονταπενταετούς υπηρεσίας. 

Ο ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 27 παρ. 1 και 3 του Ν. 
2085/1992 «Ρύθμιση θεμάτων οργάνωσης, λειτουργίας 
και προσωπικού της Δημόσιας Διοίκησης και άλλες διατά¬ 
ξεις». 

2. Τη σχετική έκθεση δαπάνης του Υπουργείου Προε¬ 
δρίας της Κυβέρνησης. 

3. Την αριθ. ΔΙΔΑΔ/Φ.26/296/35573/23.12.1992 
πρόταση του Υπουργού Προεδρίας της Κυβέρνησης, κα¬ 
θώς και το συνημμένο σ' αυτή πίνακα, αποφασίζει: 


Τον καθορισμό, κατά Υπουργείο, του αριθμού των υπαλλήλων που μπορεί να διατηρηθεί για το έτος 1993 στην Υπη¬ 
ρεσία και μετά τη συμπλήρωση τριαντακονταπενταετούς υπηρεσίας και πάντως όχι πέραν του 65ου έτους της ηλικίας 
τους, όπως ειδικότερα αναφέρεται στον ακόλουθο πίνακα: 


Α/Α 

ΥΠΟΥΡΓΕΙΑ 

ΔΗΜΟΣΙΟ 

Ν.Π,Δ.Δ. 

Ν.Π.Ι.Δ. 

ΕΚΠΑΙΔ. 

Ο.Τ.Α. 

ΣΥΝΟΛΟ 

1. 

Προεδρίας της Κυβέρνησης 

3 

0 

4 



7 

2. 

Εθνικής Άμυνας 

14 

3 

6 



2θ 

3. 

Εξωτερικών 

4 

— 

— 



4 

4. 

Εσωτερικών 

5 

1 



2ο 


5. 

Εθνικής Οικονομίας 

3 

1 

0 



4 

6. 

Οικονομικών 

20 

1 

5 



20 

7. 

Γεωργίας 

20 

2 

5 



27 

8. 

Εργασίας 

1 

5 

0 



ο 

9. 

Υγείας, Πρόνοιας και 








Κοιν. Ασφαλίσεων 

3 

80 

4 



ο/ 

10. 

Δικαιοσύνης 

10 

0 

— 



1 ϋ 

11. 

Εθνικής Παιδείας και 








θρησκευμάτων 

6 

4 

— 

122 


132 

12. 

Πολιτισμού 

4 

2 

3 



σ 

13. 

Εμπορικής Ναυτιλίας 

0 

4 

— 



4 

14. 

Δημόσιας Τάξης 

2 

- 

_ 



2 

15. 

Μακεδονίας - Θράκης 

0 

1 




1 

16. 

Αιγαίου 

0 

- 

*“ 



0 

17. 

Περιβάλλοντος, Χωροταξίας και 








Δημ. Έργων 

4 

3 

3 



10 

18. 

Βιομηχανίας, Ενέργειας και 








Τεχνολογίας 

2 

2 

66 



70 

19. 

Εμπορίου 

2 

1 

47 



50 

20. 

Μεταφορών και Επικοινωνιών 

6 


75 



81 


ΣΥΝΟΛΟ 

109 

110 

218 

122 

25 

584 


Από τις διατάξεις αυτής της απόφασης προκαλείται ετήσια δαπάνη εις βάρος του Κρατικού Προϋπολογισμού ποσού 
δραχμών 36.205.400 και ετήσια δαπάνη εις βάρος των Προϋπολογισμών των Ο.Τ.Α. και του Ν.Π,Δ.Δ. ποσού δραχμών 
19.978.000. 


Η ισχύς αυτής της πράξης αρχίζει από τη δημοσίευση της στην Εφημερίδα της Κυβερνήσεως. 

Η Πράξη αυτή να δημοσιευθεϊ στην Εφημερίδα της Κυβερνήσεως. 

Ο Πρόεδρος Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



